દિવાળીના વેકેશનમાં લોકોને મોજ પડે તેમ છે. કેમકે, હજીરા પાસે સુંવાલીના દરિયાકિનારે બીચ ફેસ્ટિવલ શનિવારથી ખુલ્લો મૂકાશે. હરવા ફરવાના શોખીન સુરતીલાલાઓ માટે પ્રવાસન નિગમ અને જિલ્લા વહીવટીતંત્ર આગામી તા.૩ નવેમ્બરથઈ તા.૨ ડિસેમ્બર સુધી હજીરા નજીક આવેલા સુંવાલીના દરિયાકિનારે બીચ ઉપર બીચ ફેસ્ટીવલ-૨૦૧૮નું ભવ્ય આયોજન કરી રહ્યું છે. તા.૩જી નવેમ્બરના રોજ સાંજે ૫.૩૦ વાગે પ્રવાસન, આદિજાતિ વિકાસ, વન અને મહિલા અને બાળ કલ્યાણ વિભાગના મંત્રી ગણપત વસાવાના હસ્તે ઉદ્દઘાટન કરાશે. આ પ્રસંગમાં અતિથિ વિશેષ તરીકે રાજ્યના પ્રવાસન નિગમના અધ્યક્ષ કમલેશ પટેલ, સાંસદ દર્શના જરદોશ, સાંસદ સી.આર.પાટીલ, જિલ્લા પંચાયત પ્રમુખ પ્રિતીબેન પટેલ, ચોર્યાસી તાલુકા પંચાયતના પ્રમુખ દલપત પટેલ પણ ઉપસ્થિત રહેશે.